16. apríl

16. apríl er 106. dagur ársins (107. á hlaupári) samkvæmt gregoríska tímatalinu. 259 dagar eru eftir af árinu.

Atburðir 
 69 - Vitellius varð keisari Rómar eftir lát Othos.
 556 - Pelagíus 1. varð páfi.
 1055 - Viktor 2. varð páfi.
 1071 - Robert Guiscard lagði Barí undir sig sem var síðasta borgin á Suður-Ítalíu undir yfirráðum Austrómverska ríkisins.
 1203 - Filippus 2. Frakkakonungur reið inn í Rúðuborg sem varð til þess að Normandí sameinaðist Frakklandi.
 1594 - Ferdinando Stanley, jarl af Derby, dó skyndilega, líklega drepinn með eitri. Hann var þá annar í erfðaröðinni (næstur á eftir móður sinni) að bresku krúnunni samkvæmt því sem Hinrik 8. hafði mælt fyrir í erfðaskrá sinni,
 1899 - Franska spítalaskipið St. Paul strandar við Meðalland.
 1915 - Gullfoss, fyrsta skip Eimskipafélags Íslands og jafnframt fyrsta vélknúna millilandaskipið sem smíðað var fyrir Íslendinga, kom til Reykjavíkur.
 1919 - Mahatma (Mohandas) Gandhi skipulagði dag föstu og bæna til að mótmæla fjöldamorðum Breta á indverskum mótmælendum í Amritsar.
 1946 - Sýrland hlaut sjálfstæði.
 1947 - Geysileg sprenging varð í ammoníumnítratfarmi skips sem lá við bryggju í Texas City í Texas. 552 fórust og um 3000 manns slösuðust.
 1954 - AA-samtökin á Íslandi voru stofnuð. Þau starfa í deildum um allt land.
 1957 - Bæjarráð Reykjavíkur samþykkti að friða Árbæ og næsta nágrenni hans og gera að almenningsgarði.
 1970 - Önnur umferð SALT-viðræðnanna hófst.
 1972 - Tunglfarinu Appollo 16 var skotið á loft.
 1975 - Hosni Mubarak var skipaður varaforseti Egyptalands.
 1988 - Japanska teiknimyndin Nágranninn minn Totoro var frumsýnd.
 1988 - Ítalski þingmaðurinn Roberto Ruffilli var myrtur af Rauðu herdeildunum.
 1992 - Olíuflutningaskipið Katina P sigldi í strand skammt frá Mapútó í Mósambík með þeim afleiðingum að sextíu þúsund lítrar af olíu fóru í sjóinn.
 1992 - Uppreisnarmenn steyptu forseta Afganistan, Mohammad Najibullah, af stóli og tóku hann höndum sem leiddi til borgarastyrjaldar.
 1993 - Srebrenica í Bosníu var lýst „öryggissvæði Sameinuðu þjóðanna“.
 1993 - Ahmići-blóðbaðið átti sér stað þegar yfir hundrað Bosníumúslima voru myrtir af Bosníukróötum í Lašva-dal.
 1994 - Steingrímur Hermannsson og Eiríkur Guðnason voru skipaðir seðlabankastjórar.
 1994 - Finnar samþykktu aðild að Evrópusambandinu í þjóðaratkvæðagreiðslu.
 2000 - Mótmæli gegn hnattvæðingu fóru fram í Washington D.C.
 2003 - Aðildarsáttmálinn 2003 um aðild 10 nýrra Evrópusambandsríkja var undirritaður af 25 ríkjum.
 2007 - Virginia Tech-fjöldamorðin: Nemandinn Seung-Hui Cho við Tækniháskólann í Virginíu í Bandaríkjunum myrti 32, særði 29 og framdi síðan sjálfsmorð.
 2011 - Árleg ráðstefna BRICS-landanna fór fram í Sanya í Kína. Suður-Afríka tók þátt í fyrsta sinn.
 2012 - Réttarhöld yfir Anders Behring Breivik hófust í Ósló.
 2014 - 304 manns létust þegar ferjunni Sewol hvolfdi í Suður-Kóreu.
 2016 - 40 fórust þegar jarðskjálfti reið yfir Kumamoto-hérað í Japan.
 2017 - Tyrkir samþykktu umdeildar breytingar á stjórnarskrá Tyrklands í þjóðaratkvæðagreiðslu.

Fædd 
 1319 - Jóhann 2. Frakkakonungur (d. 1364).
 1646 - Jules Hardouin Mansart, franskur arkitekt (d. 1708).
 1661 - Charles Montagu, enskt skáld (d. 1715).
 1825 - Jacob Brønnum Scavenius Estrup, forsætisráðherra Danmerkur (d. 1913).
 1844 - Anatole France, franskur rithöfundur (d. 1924).
 1863 - Émile Friant, franskur myndlistarmaður (d. 1932).
 1867 - Wilbur Wright, flugmaður (d. 1912).
 1887 - Guðjón Samúelsson, húsameistari (d. 1950).
 1889 - Charlie Chaplin, enskur leikari (d. 1977).
 1920 - Sigurður Guðmundsson, vígslubiskup (d. 2010).
 1921 - Peter Ustinov, breskur leikari (d. 2004).
 1922 - Kingsley Amis, enskur rithöfundur (d. 1995).
 1924 - Enrico Nicola (Henry) Mancini, tónskáld (d. 1994).
 1927 - Benedikt 16. páfi (d. 2022).
 1940 - Margrét Þórhildur, Danadrottning.
 1947 - Sigurrós Þorgrímsdóttir, íslenskur stjórnmálamaður.
 1951 - Björgvin Halldórsson, íslenskur söngvari.
 1951 - Ari Kristinsson, íslenskur kvikmyndaleikstjóri.
 1952 - Yoshikazu Nagai, japanskur knattspyrnumaður.
 1955 - Hinrik af Lúxemborg.
 1958 - Elísabet Jökulsdóttir, íslenskt skáld.
 1960 - Pierre Littbarski, þýskur knattspyrnumaður.
 1962 - Antony Blinken, bandarískur erindreki.
 1969 - Michael Baur, austurrískur knattspyrnumaður.
 1970 - Anna Kolbrún Árnadóttir, íslenskur stjórnmálamaður.
 1977 - Alek Wek, súdönsk fyrirsæta.
 1977 - Fredrik Ljungberg, sænskur knattspyrnumaður.
 1985 - Sam Tillen, enskur knattspyrnumaður.
 1986 - Epke Zonderland, hollenskur frjálsíþróttamaður.
 1986 - Shinji Okazaki, japanskur knattspyrnumaður.
 1987 - Aaron Lennon, enskur knattspyrnumaður.
 1996 - Kento Misao, japanskur knattspyrnumaður.

Dáin 
 69 - Otho Rómarkeisari (f. 32).
 1115 - Magnús eyjajarl (f. 1075).
 1331 - Lárentíus Kálfsson Hólabiskup (f. 1267).
 1496 - Karl 2., hertogi af Savoja (f. 1489).
 1689 - Þorsteinn Geirsson, íslenskur kennari (f. 1638).
 1828 - Francisco Goya, spænskur listamaður (f. 1746).
 1850 - Marie Tussaud, frönsk vaxmyndagerðarkona (f. 1761).
 1930 - Ólafur Halldórsson, íslenskur lögfræðingur (f. 1855).
 1947 - Rudolf Höss, þýskur fangabúðastjóri (f. 1900).
 1958 - Rosalind Franklin, breskur efnafræðingur (f. 1920).
 1964 - Sigvaldi Thordarson, íslenskur arkitekt (f. 1911).
 1970 - Richard Thors, íslenskur athafnamaður (f. 1888).
 1972 - Yasunari Kawabata, japanskur rithöfundur og Nóbelsverðlaunahafi (f. 1899).
 1989 - Brynjólfur Bjarnason, íslenskur stjórnmálamaður (f. 1898).
 1991 - David Lean, breskur kvikmyndaleikstjóri (f. 1908).
 1991 - Sergio Peresson, ítalskur fiðlusmiður (f. 1913).
 1997 - Roland Topor, franskur myndlistarmaður (f. 1938).
 2000 - Nína Björk Árnadóttir, íslenskt skáld og rithöfundur (f. 1941).
 2003 - Isao Iwabuchi, japanskur knattspyrnumaður (f. 1933).

Tilvísanir 

Apríl